[image: ]Påmelding og reiseavtale treningsleir 2017
(alle under 18 år må ha godkjennelse av foresatt for å få delta.)

Hallingdal Fotballklubb reiser hver vår på treningsleir med omtrent 80 spillere og 10 ledere. I år går turen til Spania, like ved Alicante. For oss i HFK er leiren en svært viktig tur, både sportslig og sosialt.

Vi ønsker at de som melder seg på har et mål om å utvikle seg som fotballspillere og er innstilt på, og trent for, den store belastningen denne uken har på kroppen. For at denne treningsuken skal bli optimal, er det viktig med bevissthet i forhold til søvn, hvile og kosthold. 

For at det ikke skal være noen tvil om hva denne turen skal handle om, har vi innført en reiseavtale, der alle som går på videregående (og eventuelt ungdomsskole) er enig i, og skriver under på ikke å innta alkohol eller andre rusmidler under treningsleiren. Alternativet for denne uken er å være igjen på skolen, og da hadde denne problemstillingen vært uaktuell. Vi ønsker at den skal være det også når Hallingdal FK reiser på tur.

Overtredelse av reglementet vil få konsekvenser. Det kan være nedsatt i karakter, orden og oppførsel, fratatt utstyrspakke og/eller hjemsendelse på eget ansvar/regning med mer. Flere av disse konsekvensene har vært utført, og det er utrolig kjedelig og helt unødvendig. Vi har før påmelding signalisert at hvis noen finner dette reglementet vanskelig å forholde seg til, så er det best at de ikke melder seg på.

Vi må være ærlige på at det er vanskelig å kontrollere at de over 18 år ikke inntar alkohol, men vi fraråder dette sterkt, og har flere samtaler med samtlige spillere om temaet, både før avreise og under oppholdet. De eldste bør være bevisst sin posisjon som rollemodeller for de yngre. Alle representerer også Hallingdal FK, og vi ønsker som klubb å fremstå som profesjonelle. 

[bookmark: _GoBack]Under streken skal du og en foresatt (for de under 18 år) skrive under på at du får delta på treningsleir i 2017, og at du ikke skal innta alkohol eller annet ulovlig rusmidler/stoffer under treningsleiren, samt at du/dere er kjent med hva regelbrudd kan føre til. Med underskriften forplikter du deg også til å representere Hallingdal FK på en god måte, samt tenke gjennom hvilke holdninger og verdier som er gjeldende for sunn idrett.

--------------------------------------------------------------------------------------------------------------------------

Jeg ………………………………………….. melder meg herved på HFKs treningsleir 2017.
Jeg …………………………………………  skal ikke innta alkohol eller annen ulovlig rus/stoffer under treningsleiren i Spania 2017 i regi av Hallingdal Fotballklubb.
Jeg……………………………………………. er kjent med konsekvensene av regelbrudd, og er klar over av at det blant annet kan føre til nedsatt karakter og/eller hjemsendelse på eget ansvar/regning.

Signatur spiller:								Dato:

Signatur foresatt (for de under 18 år):

